Source: https://www.europarl.europa.eu/doceo/document/TA-8-2015-0124_FI.html
Timestamp: 2020-04-04 22:46:56+00:00
Document Index: 628797

Matched Legal Cases: ['Tuomioistuin ', 'kko ', 'Tuomioistuin ', 'Tuomioistuin ', 'tuomioistuin ', 'tuomioistuin ', 'tuomioistuin ']

Hyväksytyt tekstit - Vastuuvapaus 2013: EU:n yleinen talousarvio - Tuomioistuin - Keskiviikko 29. huhtikuuta 2015
1.Euroopan parlamentin päätös 29. huhtikuuta 2015 vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2013, pääluokka IV – Tuomioistuin (2014/2080(DEC))
2.Euroopan parlamentin päätöslauselma 29. huhtikuuta 2015, joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2013, pääluokka IV – Tuomioistuin (2014/2080(DEC))
1. on tyytyväinen siihen, että tilintarkastustuomioistuin totesi varainhoitovuotta 2013 koskevassa vuosikertomuksessaan, ettei se ollut havainnut merkittäviä puutteita Euroopan unionin tuomioistuimen, jäljempänä 'tuomioistuin', henkilöresursseihin ja hankintamenettelyihin liittyvillä tarkastetuilla aihealueilla;
8. panee merkille, että vuonna 2013 virkamiestuomioistuin sai päätökseen 184 asiaa, kun vastaava luku vuonna 2012 oli 121 (eli kasvua on 52 prosenttia), ja vireillä olevien asioiden määrä laski 24:llä (eli suma pienentyi 11 prosentilla); katsoo, että virkamiestuomioistuimen lakkauttaminen ei ole oikea ratkaisu siihen, että neuvosto on jo kauan jumiuttanut asian käsittelyn;
11. palauttaa mieliin, että vastauksessaan vuoden 2012 vastuuvapauspäätöslauselmaan tuomioistuin totesi, että kuulemisten ja tuomioiden määrän lisääminen ei lisäisi tuottavuutta merkittävästi; huomauttaa tuomioistuimen toisaalta pyytäneen tuomarien määrän lisäämistä; kehottaa tuomioistuinta teettämään ulkopuolisen vertaisarvioinnin, jotta se saisi käyttöönsä ulkopuolisia välineitä määrittääkseen ratkaisumahdollisuuksia tuomioistuimen esiin tuomiin ongelmiin;
13. pitää valitettavana, että vastuuvapausmenettelyssä ei saatu riittävästi tietoa tuomareiden tuomioistuimen ulkopuolella hoitamien tehtävien luettelosta; pyytää tuomioistuinta julkistamaan kotisivullaan rekisterin, joka sisältää yksityiskohtaiset tiedot kunkin tuomarin tuomioistuimen ulkopuolisista tehtävistä, joilla on vaikutusta unionin talousarvioon;